หุ้นเช้าเด้งปิดบวก 11.17 จุด
หุ้นเช้า 19 เม.ย.ปิดบวก 11.17 จุดที่ 1,540.93 จุด มูลค่า 27,665.62 ล้านบาท
19 เม.ย. 2556

หุ้นเช้า 19 เม.ย.ปิดบวก 11.17 จุดที่ 1,540.93 จุด มูลค่า 27,665.62 ล้านบาท
ดัชนีภาคเช้า 19 เม.ย.เคลื่อนไหวในแดนบวกตลอดและปิดที่ 1,540.93 จุด เพิ่มขึ้น 11.17 จุด หรือ 0.73 % มูลค่าซื้อขาย 27,665.62 ล้านบาท 
บล.ทิสโก้ ให้มุมมองว่า  ตราบใดที่ดัชนียังไม่สามารถยืนเหนือบริเวณ 1,535-1,540 จุด ได้ ดัชนียังมีแนวโน้มระยะสั้นยังอยู่กรอบขาลง รวมทั้งถ้าไม่เกิดเหตุการณ์รุนแรงอย่างไม่คาดฝัน เช่น เกิดการก่อการร้ายซ้ำในต่างประเทศ  เกาหลีเหนือเริ่มยิงอาวุธ การนัดชุมนุมทางการเมืองในประเทศ เป็นต้น ก็ยังมองดัชนีไม่น่าจะทำจุดต่ำสุดใหม่ หรือไม่หลุด 1,458 ที่เป็นจุดต่ำสุดเดิม .ให้กลยุทธ์การลงทุน เทรดดิ้งสั้น ลงซื้อ-ขึ้นขาย หุ้นที่แนะนำ คือ 1. ราคาน้ำมันร่วงล่าสุดน่าจะเป็นประโยชน์ต่อการลงทุนหุ้นกลุ่มขนส่ง รับเหมา และวัสดุก่อสร้าง 2. หุ้นที่งบประกอบการไตรมาส 1 ออกมาดี 
ด้าน บล.ทรีนิตี้ ยังให้ระมัดระวังการลงทุนเพราะคาดว่าดัชนีจะปรับตัวลง  เนื่องจากยังขาดปัจจัยบวกใหม่ ๆ จึงแนะนำกลยุทธ์ขึ้นขาย-ลงซื้อ ให้กรอบการลงทุนที่ระดับ 1,490-1,540 จุด โดยมีหุ้นแนะนำในช่วงนี้ ได้แก่ กลุ่มธนาคารพาณิชย์ที่ประกาศผลประกอบการโดดเด่น กลุ่มขนส่ง และกลุ่มหลักทรัพย์ที่กำไรไตรมาส 1 จะออกมาดี
ขณะที่ บล.ดีบีเอส วิคเคอร์ส (ประเทศไทย) มองแนวโน้มดัชนีวันนี้คาดว่าจะยังมีความผันผวน จากปัจจัยต่างประเทศที่กดดันอยู่ แต่เงินไหลเข้าที่มาเก็งกำไรยังช่วยค้ำจุนดัชนีได้อยู่ กลยุทธ์เน้นซื้ออ่อนตัวแต่ดัชนีต้องไม่หลุด 1,500 จุด ขณะที่ถ้าการรีบาวด์ที่ไม่ผ่าน 1,540-1,550 จุด ควรขายปรับพอร์ตออกไปก่อน แต่หากผ่านขึ้นไปได้ก็เลือกซื้อหรือถือต่อ โดยกลุ่มอุตสาหกรรมที่ให้น้ำหนักการลงทุน คือ ธนาคารพาณิชย์ วัสดุก่อสร้าง รับเหมาก่อสร้าง,ที่พักอาศัย สื่อสาร และขนส่ง เนื่องจากการเติบโตของกำไรแข็งแกร่ง และได้รับประโยชน์จากการบริโภคและการลงทุนของไทยที่ขยายตัวต่อเนื่องในระยะกลาง-ยาว 
หลักทรัพย์ที่มีมูลค่าการซื้อขายสูงสุด 5 อันดับได้แก่
BTSGIF    มูลค่าการซื้อขาย 2,748 ล้านบาท ปิดที่ 12.30 บาท เพิ่มขึ้น 1.50 บาท (+13.89%) 
SCB         มูลค่าการซื้อขาย 1,445 ล้านบาท ปิดที่ 175.50 บาท เพิ่มขึ้น 5.50 บาท (+3.24%) 
BTS          มูลค่าการซื้อขาย 1,234 ล้านบาท ปิดที่ 9.40 บาท เพิ่มขึ้น 0.15 บาท (+1.62 %)
CK           มูลค่าการซื้อขาย 1,090 ล้านบาท ปิดที่ 25.25 บาท เพิ่มขึ้น 1.05 บาท (+4.34 %) 
BLAND    มูลค่าการซื้อขาย 1,084, ล้านบาท ปิดที่ 2.02 บาท เพิ่มขึ้น 0.11 บาท (+5.76 %)